
ΤΕΥΧΟΣ ΔΕΥΤΕΡΟ 


Αρ 


. Φύλλου 1699 


ΠΕΡΙΕΧΟΜΕΝΑ 

ΑΠΟΦΑΣΕΙΣ 


1 

Έγκριση της συμπλήρωσηςτου Κανονισμού Εσω¬ 
τερικής Υπηρεσίας του Διοικητικού Πρωτοδικεί¬ 
ου Σερρών, που επήλθε με την υπ' αριθμ. 1/2016 
απόφαση της Ολομέλειας αυτού. 

2 

Έγκριση της τροποποίησης του Κανονισμού 
Εσωτερικής Υπηρεσίας του Διοικητικού Πρωτο¬ 
δικείου Ναυπλίου, που επήλθε με την υπ' αριθμ. 
1/2016 απόφαση της Ολομέλειας αυτού. 

3 

Εν μέρει έγκριση της τροποποίησης του Κανο¬ 
νισμού Εσωτερικής Υπηρεσίας του Διοικητικού 
Πρωτοδικείου Λιβαδειάς, που επήλθε με την υπ' 
αριθμ. 2/2016 απόφαση της Ολομέλειας αυτού. 

4 

Εν μέρει έγκριση της τροποποίησης του Κανο¬ 
νισμού Εσωτερικής Υπηρεσίας του Διοικητικού 
Πρωτοδικείου Βόλου, που επήλθε με την υπ' 
αριθμ. 2/2016 απόφαση της Ολομέλειας αυτού. 


ΑΠΟΦΑΣΕΙΣ 

Αριθμ. 19/2016 (1) 

Έγκριση της συμπλήρωσηςτου Κανονισμού Εσω¬ 
τερικής Υπηρεσίας του Διοικητικού Πρωτοδικεί¬ 
ου Σερρών, που επήλθε με την υπ' αριθμ. 1 /2016 
απόφαση της Ολομέλειας αυτού. 

ΤΟ ΣΥΜΒΟΥΛΙΟ ΤΗΣ ΕΠΙΚΡΑΤΕΙΑΣ 
ΣΕ ΟΛΟΜΕΛΕΙΑ ΚΑΙ ΣΥΜΒΟΥΛΙΟ 

Σήμερα, στις 25 Μαΐου 2016, ημέραΤετάρτη και ώρα 
10.00 συνήλθε στο κατάστημα του Συμβουλίου της Επι¬ 
κράτειας και στην αίθουσα συνεδριάσεων της Ολομέ¬ 


λειας αποτελούμενο από τα μέλη του: Ν. Σακελλαρίου, 
Πρόεδρο του Συμβουλίου της Επικράτειας, Πρόεδρο, 
Αθ. Ράντο, Αικ. Συγγούνα, Ε. Σαρπ, Χρ. Ράμμο, Ν. Μαρ- 
κουλάκη, Μ. Καραμανώφ, Αικ. Σακελλαροπούλου, Αντι¬ 
προέδρους του Συμβουλίου της Επικράτειας και τους 
Συμβούλους Δ. Μαρινάκη, Γ. Παπαγεωργίου, I. Μαντζου- 
ράνη, Αικ. Χριστοφορίδου, Δ. Αλεξανδρή, Δ. Σκαλτσού- 
νη, Μ.-Ελ. Κωνσταντινίδου, Α.-Γ. Βώρο, Π. Ευστρατίου, 
Μ. Γκορτζολίδου, Ε. Νίκα, Ε. Αντωνόπουλο, Γ. Τσιμέκα, 
Σ. Μαρκάτη, Π. Καρλή, Α. Ντέμσια, Φ. Ντζίμα, Σπ. Χρυ- 
σικοπούλου, Μ. Παπαδοπούλου, Δ. Κυριλλόπουλο, Α. 
Καλογεροπούλου, Ε. Κουσιουρή, Β. Ραφτοπούλου, Κ. 
Κουσούλη, Κ. Φιλοπούλου, Θ. Αραβάνη, Κ. Πισπιρίγκο, 
Α. Χλαμπέα, Β. Αναγνωστοπούλου-Σαρρή, Π. Μπραΐμη, Π. 
Χαμάκο, Σ. Βιτάλη, Α.-Μ. Παπαδημητρίου, Χρ. Ντουχάνη, 
Β. Κίντζιου, Θ.Τζοβαρίδου, Ελ. Παπαδημητρίου, Κ. Νικο¬ 
λάου, Β. Πλαπούτα, Δ. Εμμανουηλίδη, Μ. Σωτηροπούλου, 
I. Σύμπλη και Π.Τσούκα.Τα λοιπά μέλη, αν και προσκλή¬ 
θηκαν, δεν εμφανίσθηκαν, γιατί είχαν κώλυμα. Παρέστη 
επίσης η Γραμματέας Μ. Παπασαράντη, Προϊσταμένη 
της Διεύθυνσης της Γραμματείας του Συμβουλίου της 
Επικράτειας, θέμα της συζητήσεως, ήταν η έγκριση της 
1/2016 αποφάσεως της Ολομέλειας του Διοικητικού 
Πρωτοδικείου Σερρών. 

Το Συμβούλιο άκουσε τον εισηγητή της υποθέσεως, 
Σύμβουλο Επικράτειας, Δ. Κυριλλόπουλο. 

Σκέφθηκε κατά τον Νόμο 

1. Επειδή, με το υπ' αριθ. 688/21 -4-2016 έγγραφο της 
Προέδρου του Διοικητικού Πρωτοδικείου Σερρών υπε¬ 
βλήθη στο Συμβούλιο της Επικράτειας προς έγκριση η 
υπ' αριθ. 1/2016 απόφαση της Ολομέλειας των Δικαστών 
του εν λόγω Διοικητικού Πρωτοδικείου, με την οποία 
συμπληρώθηκε ο Κανονισμός Εσωτερικής Υπηρεσίας 
του δικαστηρίου, κατόπιν της υπ’ αριθ. 32/2015 αναπε- 
μπτικής αποφάσεως της Ολομέλειας του Συμβουλίου της 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 699/16.05.2017 


Επικράτειας εν συμβουλίω. Ήδη, κατόπιν της από 19-5- 
2016 προσκλήσεως του Προέδρου του Συμβουλίου της 
Επικράτειας, εισάγεται προς έγκριση η απόφαση αυτή. 

2. Επειδή, κατά το στοιχ. Α' παρ. 1 του άρθρου 17 του 
Κώδικα Οργανισμού Δικαστηρίων και Κατάστασης Δι¬ 
καστικών Λειτουργών (Κ.Ο.Δ.Κ.Δ.Λ.), που κυρώθηκε με 
το άρθρο πρώτο του ν. 1756/1988 (Α' 35), όπως ισχύει, 
«... κάθε δικαστήριο ή εισαγγελία ... καταρτίζουν κανο¬ 
νισμό εσωτερικής υπηρεσίας, ο οποίος συμπληρώνεται, 
τροποποιείται ή αντικαθίσταται, όταν επιβάλλεται από 
υπηρεσιακές ανάγκες», ενώ, κατά την παρ. 4 του αυτού 
στοιχείου και άρθρου, όπως η παράγραφος αυτή αντι- 
καταστάθηκε με το άρθρο 86 παρ. 1 του ν. 4055/2012 
(Α' 51), «4. Ο Υπουργός Δικαιοσύνης, Διαφάνειας και 
Ανθρωπίνων Δικαιωμάτων, ο Εισαγγελέας του Αρείου 
Πάγου, ο Γενικός Επίτροπος της Επικράτειας του Ελε¬ 
γκτικού Συνεδρίου, ο Γενικός Επίτροπος της Επικράτειας 
των τακτικών διοικητικών δικαστηρίων και ο Πρόεδρος 
του οικείου Συμβουλίου Επιθεώρησης έχουν δικαίωμα 
να ζητήσουν τη σύνταξη, συμπλήρωση, τροποποίηση ή 
αντικατάσταση κανονισμού,του οικείου δικαστηρίου και 
δικαιοδοτικού κλάδου». Τέλος, κατά την παρ. 7, όπως η 
παράγραφος αυτή αντικαταστάθηκε με το άρθρο 86 του 
ν. 4055/2012 (Α' 51), «7. Οι κανονισμοί και οι τροποποιή¬ 
σεις τους υποβάλλονται αμέσως στις οικείες ολομέλειες 
των ανώτατων δικαστηρίων, οι οποίες έχουν δικαίωμα 
συμπλήρωσης, τροποποίησης ή ακύρωσης αυτών, ως 
προς όλα τα σημεία και ειδικότερα ως προς τον αριθμό 
των δικασίμων και των υποθέσεων που προσδιορίζονται 
σε κάθε δικάσιμο. Οι κανονισμοί ισχύουν μόνο μετά την 
τελική έγκριση τους από τις ολομέλειες των ανώτατων 
δικαστηρίων και αφού διαβιβαστούν στον Υπουργό Δι¬ 
καιοσύνης, Διαφάνειας και Ανθρωπίνων Δικαιωμάτων 
δημοσιεύονται στην Εφημερίδα της Κυβερνήσεως». 

3. Επειδή, κατά την έννοια των ανωτέρω διατάξεων, η 
Ολομέλεια του Συμβουλίου της Επικράτειας σε Συμβού¬ 
λιο, ελέγχοντας υποβαλλόμενο προς έγκριση κανονισμό 
εσωτερικής υπηρεσίαςτακτικού διοικητικού δικαστηρί¬ 
ου, έχει την αρμοδιότητα, χωρίς να υποκαθίσταται στην 
κρίση των δικαστών της ολομέλειας του οικείου δικα¬ 
στηρίου, να ελέγχει κατά πόσο συγκεκριμένες ρυθμίσεις 
του κανονισμού, και ιδίως αυτές που συνάπτονται με το 
σκοπό της εύρυθμης και αποτελεσματικής λειτουργίας 
του δικαστηρίου από πλευράς ταχείας διεκπεραίωσης 
των εισαγόμενων σ' αυτό υποθέσεων, εξυπηρετούν τον 
εν λόγω σκοπό και να υποδεικνύει την προσθήκη σχε¬ 
τικών ρυθμίσεων. Εξ άλλου, οι ανωτέρω διατάξεις δεν 
απονέμουν στο Συμβούλιο της Επικράτειας γνωμοδοτική 
απλώς αρμοδιότητα. Αντιθέτως, οι διατυπούμενες από 
το Συμβούλιο της Επικράτειας παρατηρήσεις, σε σχέση 
με τις υποβαλλόμενες προς κρίση διατάξεις κανονισμού, 
είναι από τη φύση τους δεσμευτικές ως προς την υποδει¬ 
κνυόμενη κατεύθυνση και το προτεινόμενο βασικό περι¬ 
εχόμενο των προς θέσπιση ρυθμίσεων ή τροποποιήσεων 
(βλ. Πρακτικά 10/2012,6/2013,16/2014 της Ολομέλειας 
του Συμβουλίου της Επικράτειας σε Συμβούλιο). 

4. Επειδή, η υπ’αριθ. 1/2016 απόφαση της Ολομέλειας 


των Δικαστών του Διοικητικού Πρωτοδικείου Σερρών 
εκδόθηκε κατόπιν της εν μέρει εγκρίσεως από την Ολο¬ 
μέλεια του Συμβουλίου της Επικράτειας εν Συμβουλίω 
(υπ' αριθ. 32/2015 πρακτικό) του Κανονισμού Εσωτερι¬ 
κής Υπηρεσίας του δικαστηρίου, που επιχειρήθηκε με 
την υπ' αριθ. 2/2015 απόφαση της Ολομέλειας των Δι¬ 
καστών του εν λόγω Διοικητικού Πρωτοδικείου και της 
αναπομπής της αποφάσεως αυτής προς τροποποίηση 
και συμπλήρωση ορισμένων άρθρων του Κανονισμού, 
σύμφωνα με τις διατυπωθείσες με την ανωτέρω από¬ 
φαση της Ολομέλειας του Συμβουλίου της Επικράτειας 
εν Συμβουλίω παρατηρήσεις. Οι εν λόγω παρατηρήσεις 
αφορούσαν: α) τον ανά μήνα προσδιορισμό ελάχιστου 
αριθμού υποθέσεων ανά δικαστή και τη συνακόλουθη 
χρέωση, β) τον προσδιορισμό επί πλέον υποθέσεων 
ανά δικαστή, σε περίπτωση που αυτές είναι όμοιες, ή 
θέτουν ζήτημα, το οποίο έχει επιλυθεί αμετακλήτως, 
γ) την αναβολή των υποθέσεων λόγω αποχής δικηγόρων 
ή για ανάλογες αιτίες, δ) τον υπολογισμό των υποθέσεων 
σε επιγενόμενη χρέωση σε περίπτωση μακράς αναρρω- 
τικής άδειας δικαστή και ε) τον αριθμό των υποθέσεων 
που χρεώνεται κάθε δικαστής κατά τη δικάσιμο των δικα¬ 
στικών διακοπών. Ήδη, με την ανωτέρω υπ’ αριθ. 1 /2016 
απόφαση της Ολομέλειας των δικαστών του Διοικητικού 
Πρωτοδικείου Σερρών υιοθετήθηκαν οι υποδειχθείσες 
από την προαναφερθείσα απόφαση της Ολομέλειας του 
Συμβουλίου της Επικράτειας σε Συμβούλιο επισημάνσεις 
και, συνεπώς, οι σχετικές ρυθμίσεις δεν προκαλούν πα¬ 
ρατηρήσεις και πρέπει να εγκριθούν ως έχουν. 

Διάταύτα 

Εγκρίνει την εισαγόμενη με την υπ' αριθ. 1/2016 από¬ 
φαση της Ολομέλειας των Δικαστών του Διοικητικού 
Πρωτοδικείου Σερρών συμπλήρωση του Κανονισμού 
Εσωτερικής Υπηρεσίας του Δικαστηρίου. 

Για την πιστοποίηση των ανωτέρω συντάσσεται το 
παρόν πρακτικό. 

Ο Πρόεδρος 

ΝΙΚ. ΣΑΚΕΛΛΑΡΙΟΥ 


Αριθμ. 26/2016 (2) 

Έγκριση της τροποποίησης του Κανονισμού 
Εσωτερικής Υπηρεσίας του Διοικητικού Πρωτο¬ 
δικείου Ναυπλίου, που επήλθε με την υπ' αριθμ. 
1/2016 απόφαση της Ολομέλειας αυτού. 

ΤΟ ΣΥΜΒΟΥΛΙΟ ΤΗΣ ΕΠΙΚΡΑΤΕΙΑΣ 
ΣΕ ΟΛΟΜΕΛΕΙΑ ΚΑΙ ΣΥΜΒΟΥΛΙΟ 

Σήμερα, στις 4 Οκτωβρίου 2016, ημέραΤρίτη και ώρα 
17.00 συνήλθε στο κατάστημα του Συμβουλίου της Επι¬ 
κράτειας και στην αίθουσα συνεδριάσεων της Ολομέλει¬ 
ας αποτελούμενο από τα μέλη του: Αθ. Ράντο, Αντιπρόε¬ 
δρο, Προεδρεύοντα, σε αναπλήρωση του Προέδρου του 
Συμβουλίου της Επικράτειας και του αρχαιοτέρου του 
Αντιπροέδρου, που είχαν κώλυμα, Ε. Σαρπ, Μ. Καραμα- 
νώφ, Αικ. Σακελλαροπούλου, I. Γράβαρη, Αντιπροέδρους 

του Συμβουλίου της Επικράτειας και τους Συμβούλους 

I. Μαντζουράνη, Αικ. Χριστοφορίδου, Δ. Σκαλτσούνη, 
Μ. - Ε. Κωνσταντινίδου, Γ. Ποταμιά, Μ. Γκορτζολίδου, Ε. 
Νίκα, Ε. Αντωνόπουλο, Γ.Τσιμέκα, Σ. Μαρκάτη, Π. Καρλή, 
Σπ. Χρυσικοπούλου, Μ. Παπαδοπούλου, Β. Αραβαντινό, 
Δ. Κυριλλόπουλο, Α. Καλογεροπούλου, Ε. Κουσιουρή, 
Ο. Ζύγουρα, Β. Ραφτοπούλου, Κ. Κουσούλη, Κ. Φιλοπού- 
λου, Θ. Αραβάνη, Κ. Πισπιρίγκο, Α. Χλαμπέα, Δ. Μάκρη, 
Μ. Πικραμένο, Τ. Κόμβου, Β. Αναγνωστοπούλου - Σαρρή, 
Π. Μπράίμη, Π. Χαμάκο, Σ. Βιτάλη, Ηλ. Μάζο, Α. - Μ. Πα- 
παδημητρίου, Χρ. Ντουχάνη, Β. Κίντζιου, Θ.Τζοβαρίδου, 
Ελ. Παπαδημητρίου, Β. Πλαπούτα, Ο. Παπαδοπούλου, Μ. 
Σωτηροπούλου, I. Σύμπλη, Π.Τσούκα και Κ. Κονιδιτσιώ- 
του. Τα λοιπά μέλη, αν και προσκλήθηκαν, δεν εμφανί¬ 
σθηκαν, γιατί είχαν κώλυμα. Παρέστη επίσης η Γραμμα¬ 
τέας Μ. Παπασαράντη, Προϊσταμένη της Διεύθυνσηςτης 
Γραμματείαςτου Συμβουλίου της Επικράτειας. Θέμα της 
συζητήσεως, ήταν η έγκριση της 1 /2016 αποφάσεως της 
Ολομέλειας του Διοικητικού Πρωτοδικείου Ναυπλίου. 

Το Συμβούλιο άκουσετην εισηγήτριατηςυποθέσεως, 
Σύμβουλο Επικράτειας, Σπ. Χρυσικοπούλου. 

Σκέφθηκε κατά το Νόμο 

1. Επειδή, με το 562/7.6.2016 (αριθ. πρωτ. Σ.Τ.Ε. Γ 
513/14.6.2016) έγγραφο της Προέδρου - Προϊσταμένης 
του Διοικητικού Πρωτοδικείου Ναυπλίου υποβλήθηκε 
στο Συμβούλιο της Επικράτειας προς έγκριση, σύμφωνα 
με την παράγραφο 7 του άρθρου 17 του Κώδικα οργανι¬ 
σμού δικαστηρίων και κατάστασης δικαστικών λειτουρ¬ 
γών (ν. 1756/1988), όπως η παράγραφος αυτή αντικατα- 
στάθηκε με την παρ. 2 του άρθρου 86 του ν. 4055/2012, 
η 1/2016 απόφαση της Ολομέλειας των Δικαστών του 
Διοικητικού Πρωτοδικείου Ναυπλίου σε Συμβούλιο. Με 
την πιο πάνω απόφαση, που εκδόθηκε ύστερα από την 
28/2015 αναπεμπτική απόφαση της Ολομέλειας του 
Συμβουλίου της Επικράτειας σε Συμβούλιο, επιχειρείται, 
σε συμμόρφωση προςτην αναπεμπτική αυτή απόφαση, 
η τροποποίηση διατάξεων του ισχύοντος Κανονισμού 
Εσωτερικής Υπηρεσίας του ανωτέρω Διοικητικού Πρω¬ 
τοδικείου (2763/27.4.2009 απόφαση του Γενικού Γραμ¬ 
ματέα του Υπουργείου Δικαιοσύνης, Β' 891/13.5.2009). 
Ήδη η απόφαση αυτή (1/2016) εισάγεται προς έγκριση 
από την Ολομέλεια του Συμβουλίου της Επικράτειας κα¬ 
τόπιν της από 27.9.2016 πρόσκλησης του Προέδρου του 
Συμβουλίου της Επικράτειας. 

2. Επειδή, κατά το στοιχ. Α' παρ. 1 του άρθρου 17 του 
Κώδικα οργανισμού δικαστηρίων και κατάστασης δικα¬ 
στικών λειτουργών (Κ.Ο.Δ.Κ.Δ.Λ.), ο οποίος κυρώθηκε με 
το άρθρο πρώτο του ν. 1756/1988 (Α' 35), όπως η παρά¬ 
γραφος αυτή αντικαταστάθηκε με το άρθρο 52 παρ. 1 
του ν. 3659/2008 (Α' 77),«... κάθε δικαστήριο ή εισαγγε¬ 
λία ... καταρτίζουν κανονισμό εσωτερικής υπηρεσίας, ο 
οποίος συμπληρώνεται, τροποποιείται ή αντικαθίσταται, 
όταν επιβάλλεται από υπηρεσιακές ανάγκες», ενώ, κατά 
την παρ. 4 του ίδιου στοιχείου και άρθρου, όπως η πα¬ 
ράγραφος αυτή αντικαταστάθηκε με το άρθρο 86 παρ. 
1 του ν. 4055/2012 (Α' 51) «Ο Υπουργός Δικαιοσύνης, 
Διαφάνειας και Ανθρωπίνων Δικαιωμάτων, ο Εισαγγελέ¬ 


ας του Αρείου Πάγου, ο Γενικός Επίτροπος της Επικρά¬ 
τειας του Ελεγκτικού Συνεδρίου, ο Γενικός Επίτροπος 
της Επικράτειας των τακτικών διοικητικών δικαστηρίων 
και ο Πρόεδρος του οικείου Συμβουλίου Επιθεώρησης 
έχουν δικαίωμα να ζητήσουν τη σύνταξη, συμπλήρωση, 
τροποποίηση ή αντικατάσταση κανονισμού, του οικείου 
δικαστηρίου καιδικαιοδοτικού κλάδου».Τέλος, κατά την 
παρ. 7, όπως η παράγραφος αυτή αντικαταστάθηκε με το 
άρθρο 86 του ν. 4055/2012 (Α' 51), «Οι κανονισμοί και οι 
τροποποιήσεις τους υποβάλλονται αμέσως στις οικείες 
ολομέλειεςτων ανώτατων δικαστηρίων, οι οποίες έχουν 
δικαίωμα συμπλήρωσης, τροποποίησης ή ακύρωσης 
αυτών, ως προς όλα τα σημεία και ειδικότερα ως προς 
τον αριθμό των δικασίμων και των υποθέσεων που προσ¬ 
διορίζονται σε κάθε δικάσιμο. Οι κανονισμοί ισχύουν 
μόνο μετά την τελική έγκριση τους από τις ολομέλειες 
των ανώτατων δικαστηρίων και αφού διαβιβαστούν 
στον Υπουργό Δικαιοσύνης, Διαφάνειας και Ανθρωπί¬ 
νων Δικαιωμάτων δημοσιεύονται στην Εφημερίδα της 
Κυβερνήσεως». 

3. Επειδή, όπως έχει ήδη γίνει δεκτό (πρακτικά 10, 
12/2012,5,6,8,21/2013,2,6,16α/2014,5,6,9 -10,11,12, 
13,14,15,25,26,28/2015 της Ολομέλειας του Συμβουλί¬ 
ου της Επικράτειας σε Συμβούλιο), κατά την έννοια των 
αναφερόμενων στην προηγούμενη σκέψη διατάξεων, η 
Ολομέλεια του Συμβουλίου της Επικράτειας σε Συμβού¬ 
λιο, ελέγχοντας υποβαλλόμενο προς έγκριση κανονισμό 
εσωτερικής υπηρεσίαςτακτικού διοικητικού δικαστηρί¬ 
ου, έχει την αρμοδιότητα, χωρίς να υποκαθίσταται στην 
κρίση των δικαστών της ολομέλειας του οικείου δικα¬ 
στηρίου, να ελέγχει κατά πόσο συγκεκριμένες ρυθμίσεις 
του κανονισμού, και ιδίως αυτές που συνάπτονται με το 
σκοπό της εύρυθμης και αποτελεσματικής λειτουργίας 
του δικαστηρίου από πλευράς ταχείας διεκπεραιώσεως 
των εισαγόμενων σ' αυτό υποθέσεων, εξυπηρετούν τον 
εν λόγω σκοπό και να υποδεικνύει την προσθήκη σχε¬ 
τικών ρυθμίσεων. Εξάλλου, οι ανωτέρω διατάξεις δεν 
απονέμουν στο Συμβούλιο της Επικράτειας γνωμοδο- 
τική απλώς αρμοδιότητα. Είτε σε σχέση με τις ευθέως 
υποβαλλόμενες προς κρίση διατάξεις κανονισμού είτε 
σε σχέση με άλλες διατάξεις υφιστάμενων κανονισμών, 
για τις οποίες ειδικώς κρίνεται ότι, λόγω συνάφειας, το 
Συμβούλιο της Επικράτειας έχει αρμοδιότητα διατυπώ- 
σεως παρατηρήσεων, οι διατυπούμενες παρατηρήσεις 
είναι από τη φύση τους δεσμευτικές ως προς την υπο¬ 
δεικνυόμενη κατεύθυνση και το προτεινόμενο βασικό 
περιεχόμενο των προς θέσπιση ρυθμίσεων ή τροποποιή¬ 
σεων. Περαιτέρω, κατά την έννοια των αυτών διατάξεων, 
δεν είναι επιτρεπτή η αντικατάσταση ή τροποποίηση 
θεσπισμένων ήδη κανονισμών δικαστηρίων, με την ει¬ 
σαγωγή ρυθμίσεων, που οδηγούν, αμέσως ή εμμέσως, σε 
επιβράδυνση του ρυθμού εκδίκασης των υποθέσεων. Και 
ναι μεν σε περίπτωση τροποποίησης υφιστάμενου ήδη 
κανονισμού ο σχετικός έλεγχος περιορίζεται, καταρχήν, 
μόνο στις υποβαλλόμενες προς έγκριση τροποποιητικές 
ρυθμίσεις, δεν αποκλείεται, όμως, στο πλαίσιο εξέτα¬ 
σης της συμβατότητας των ρυθμίσεων αυτών προς τον 

ανωτέρω σκοπό, ενόψει της αλληλεξάρτησης όλων των 
συναφών ρυθμίσεων ενός κανονισμού, να διατυπώνο¬ 
νται από την Ολομέλεια παρατηρήσεις και για τις λοιπές 
συναφείς διατάξεις, περαιτέρω δε να υποδεικνύεται η 
προσθήκη ρυθμίσεων που εξυπηρετούν τον ως άνω σκο¬ 
πό της ταχείας διεκπεραίωσης των υποθέσεων. 

4. Επειδή, με το 1441/13.10.2015 έγγραφο της Προ¬ 
έδρου - Προϊσταμένης του Διοικητικού Πρωτοδικείου 
Ναυπλίου είχε υποβληθεί στο Συμβούλιο της Επικρά¬ 
τειας προς έγκριση, σύμφωνα με τις ανωτέρω διατάξεις, 
η 1/2015 απόφαση της Ολομέλειας των Δικαστών του 
Διοικητικού Πρωτοδικείου Ναυπλίου. Με την πιο πάνω 
απόφαση είχε επιχειρηθεί η τροποποίηση των άρθρων 

2 παρ. 1 εδάφιο πρώτο και 3 του ισχύοντος Κανονισμού 
Εσωτερικής Υπηρεσίας του ανωτέρω Διοικητικού Πρω¬ 
τοδικείου. Με την 28/2015 απόφαση της Ολομέλειας 
του Συμβουλίου της Επικράτειας σε Συμβούλιο, μεταξύ 
άλλων, δεν εγκρίθηκε η ρύθμιση που είχε προταθεί ως 
παράγραφος 1 του άρθρου 3 του Κανονισμού, σχετικά 
με τη θέσπιση ανώτατου ορίου αριθμού υποθέσεων ανά 
δικαστή κατ' έτος και το συνυπολογισμό στις υποθέσεις 
αυτές των αιτήσεων του ν. 2910/2001 (αντιρρήσεις αλ¬ 
λοδαπών) και διατυπώθηκε η αναφερόμενη στην από¬ 
φαση αυτή παρατήρηση. Επίσης, με την ίδια πιο πάνω 
απόφαση της Ολομέλειας του Συμβουλίου της Επικρά¬ 
τειας σε Συμβούλιο (28/2015) εγκρίθηκε η ρύθμιση που 
είχε προταθεί ως παράγραφος 2 του ίδιου άρθρου κατά 
το μέρος της που αναφερόταν στον προσδιορισμό των 
υποθέσεων καθ' υπέρβαση του κατώτατου αριθμού (20) 
των ανατιθέμενων υποθέσεων ανά δικαστή το μήνα «σε 
επείγουσες περιπτώσεις», με μόνη την παρατήρηση μετά 
το «άρθρο 15» να τεθεί «παρ. 7» και μετά την «υποπερ. 
δδ’» να τεθεί «και περ. γ», περαιτέρω δε, υποδείχθηκε να 
αντικατασταθεί το ποσοστό «20%» που είχε προταθεί 
με τη ρύθμιση αυτή όσον αφορά τον καθ’ υπέρβαση 
προσδιορισμό των υποθέσεων «σε περιπτώσεις ομοίων 
υποθέσεων ή υποθέσεων που θέτουν ζήτημα το οποίο 
έχει ήδη λυθεί αμετακλήτως» με το ποσοστό «30%». Τέ¬ 
λος, όσον αφορά τη ρύθμιση που είχε προταθεί ως πα¬ 
ράγραφος 4 του άρθρου 3 του Κανονισμού υποδείχθηκε 
η πρόβλεψη ότι οι πρωτοείσακτες υποθέσεις που ανα¬ 
βάλλονται λόγω αποχής των δικηγόρων ή απεργίας «δεν 
θεωρούνται πρωτοείσακτες», καθώς και η συμπλήρωση 
της παραγράφου αυτής με την προσθήκη δεύτερου εδα¬ 
φίου σχετικά με τη δυνατότητα του δικαστή που διευθύ¬ 
νει το δικαστήριο για προσδιορισμό της συζήτησης των 
αναβαλλόμενων υποθέσεων και σε εμβόλιμη δικάσιμο. 
Κατόπιν αυτού, με την ίδια απόφαση της Ολομέλειας του 
Συμβουλίου της Επικράτειας σε Συμβούλιο (28/2015) 
αναπέμφθηκε η 1/2015 απόφαση στο ίδιο όργανο προς 
τροποποίηση και συμπλήρωση της. 

5. Επειδή, με την υποβαλλόμενη προς έγκριση 1/2016 
απόφαση της Ολομέλειας των Δικαστών του Διοικητικού 
Πρωτοδικείου Ναυπλίου επιχειρείται εκ νέου η τροπο¬ 
ποίηση του ισχύοντος Κανονισμού. Η τροποποίηση αυτή 
συνίσταται, μεταξύ άλλων, στη συμπλήρωση του άρθρου 

3 με την προσθήκη νέων παραγράφων με αριθμούς 1,2, 


και 4, οι διατάξεις των οποίων ρυθμίζουν τα ίδια θέματα 
των διατάξεων που είχαν προταθεί ως παράγραφοι 1,2 
και 4 του άρθρου 3 του Κανονισμού με την προηγούμε¬ 
νη 1/2015 απόφαση της Ολομέλειας των Δικαστών του 
ανωτέρω Διοικητικού Πρωτοδικείου και για τις οποίες 
διατυπώθηκαν οι περιεχόμενες στην 28/2015 αναπε- 
μπτική απόφαση της Ολομέλειας του Συμβουλίου της 
Επικράτειας σε Συμβούλιο παρατηρήσεις και υποδείξεις. 
Οι νέες αυτές ρυθμίσεις είναι σύμφωνες με τις πιο πάνω 
παρατηρήσεις και υποδείξεις, δεν προκαλούν παρατη¬ 
ρήσεις και πρέπει να εγκριθούν ως έχουν. 

Διάταύτα 

Εγκρίνει την υποβαλλόμενη με την 1/2016 απόφαση 
της Ολομέλειας των Δικαστών του Διοικητικού Πρωτοδι¬ 
κείου Ναυπλίου τροποποίηση του ισχύοντος Κανονισμού 
Εσωτερικής Υπηρεσίας του ανωτέρω Διοικητικού Πρω¬ 
τοδικείου (2763/27.4.2009 απόφαση του Γενικού Γραμ¬ 
ματέα του Υπουργείου Δικαιοσύνης (Β' 891/13.5.2009), 
σύμφωνα με το σκεπτικό. 

Για την πιστοποίηση των ανωτέρω συντάσσεται το 
παρόν πρακτικό. 

Ο Προεδρεύων Αντιπρόεδρος 
ΑΘ. ΡΑΝΤΟΣ 


Αριθμ. 37/2016 (3) 

Εν μέρει έγκριση της τροποποίησης του Κανο¬ 
νισμού Εσωτερικής Υπηρεσίας του Διοικητικού 
Πρωτοδικείου Λιβαδειάς, που επήλθε με την υπ 1 
αριθμ. 2/2016 απόφαση της Ολομέλειας αυτού. 

ΤΟ ΣΥΜΒΟΥΛΙΟ ΤΗΣ ΕΠΙΚΡΑΤΕΙΑΣ 
ΣΕ ΟΛΟΜΕΛΕΙΑ ΚΑΙ ΣΥΜΒΟΥΛΙΟ 

Σήμερα, στις 4 Οκτωβρίου 2016, ημέραΤρίτη και ώρα 
17.00 συνήλθε στο κατάστημα του Συμβουλίου της Επι¬ 
κράτειας και στην αίθουσα συνεδριάσεων της Ολομέλει¬ 
ας αποτελούμενο από τα μέλη του: ΑΘ. Ράντο, Αντιπρόε¬ 
δρο, Προεδρεύοντα, σε αναπλήρωση του Προέδρου του 
Συμβουλίου της Επικράτειας και του αρχαιοτέρου του 
Αντιπροέδρου, που είχαν κώλυμα, Ε. Σαρπ, Μ. Καραμα- 
νώφ, Αικ. Σακελλαροπούλου, I. Γράβαρη, Αντιπροέδρους 
του Συμβουλίου της Επικράτειας και τους Συμβούλους 
Ιω. Μαντζουράνη, Αικ. Χριστοφορίδου, Δ. Σκαλτσούνη, 
Μ. - Ε. Κωνσταντινίδου, Γ. Ποταμιά, Μ. Γκορτζολίδου, Ε. 
Νίκα, Ε. Αντωνόπουλο, Γ.Τσιμέκα, Σ. Μαρκάτη, Π. Καρλή, 
Σπ. Χρυσικοπούλου, Μ. Παπαδοπούλου, Β. Αραβαντινό, 
Α. Καλογεροπούλου, Ε. Κουσιουρή, Ο. Ζύγουρα, Β. Ρα- 
φτοπούλου, Κ. Κουσούλη, Κ. Φιλοπούλου, Ο. Αραβάνη, 
Κων. Πισπιρίγκο, Αντ. Χλαμπέα, Δ. Μακρή, Μ. Πικραμένο, 
Τ. Κόμβου, Β. Αναγνωστοπούλου - Σαρρή, Π. Μπραΐμη, Π. 
Χαμάκο, Σ. Βιτάλη, Ηλ. Μάζο, Α. - Μ. Παπαδημητρίου, Χρ. 
Ντουχάνη, Β. Κίντζιου, Θ.Τζοβαρίδου, Ελ. Παπαδημητρί¬ 
ου, Κ. Νικολάου, Β. Πλαπούτα, Ο. Παπαδοπούλου, Μ. Σω- 
τηροπούλου, I. Σύμπλη, Π.Τσούκα και Κ. Κονιδιτσιώτου. 
Τα λοιπά μέλη, αν και προσκλήθηκαν, δεν εμφανίσθηκαν, 

γιατί είχαν κώλυμα. Παρέστη επίσης η Γραμματέας Μ. 
Παπασαράντη, Προϊσταμένη της Διεύθυνσης της Γραμ¬ 
ματείας του Συμβουλίου της Επικράτειας. Θέμα της συ- 
ζητήσεως, ήταν η έγκριση της 2/2016 αποφάσεως της 
Ολομέλειας του Διοικητικού Πρωτοδικείου Λιβαδειάς. 

Το Συμβούλιο άκουσε τον εισηγητή της υποθέσεως, 
Σύμβουλο Επικράτειας, Π.Τσούκα. 

Σκέφθηκε κατά το Νόμο 

1. Επειδή, με το 877/21.6.2016 έγγραφο της Διευ- 
θύνουσας το Διοικητικό Πρωτοδικείο Λιβαδειάς υπο¬ 
βλήθηκε στο Συμβούλιο της Επικράτειας η 2/29.1.2016 
απόφαση της Ολομέλειας των Δικαστών του Διοικητικού 
Πρωτοδικείου Λιβαδειάς, η οποία ελήφθη κατόπιν του 
3592/22.10.2014 εγγράφου της Γενικής Επιτρόπου της 
ΕπικρατείαςτωνΤακτικών Διοικητικών Δικαστηρίων. Με 
το έγγραφο αυτό είχε ζητηθεί, σύμφωνα με τις διατάξεις 
των άρθρων 14 παρ. 2 περ. β' και 17 παρ. 4 του Κώδικα 
Οργανισμού Δικαστηρίων και Κατάστασης Δικαστικών 
Λειτουργών (Κ.Ο.Δ.Κ.Δ.Λ.), ο οποίος κυρώθηκε με το 
άρθρο πρώτο του ν. 1756/1988 (Α' 35), η σύγκληση της 
Ολομέλειας των Δικαστών του προμνησθέντος Δικα¬ 
στηρίου για την αντικατάσταση, τροποποίηση και συ¬ 
μπλήρωση των διατάξεων του ισχύοντος Κανονισμού 
Εσωτερικής Υπηρεσίας του Δικαστηρίου, ώστε να περι- 
ληφθούν σε αυτόν οι διαλαμβανόμενες στο προμνησθέν 
έγγραφο της Γενικής Επιτρόπου διατάξεις. 

2. Επειδή, σύμφωνα με τη διάταξη υπό το στοιχ. Α' 
παρ. 1 του άρθρου 17 του Κώδικα Οργανισμού Δι¬ 
καστηρίων και Κατάστασης Δικαστικών Λειτουργών 
(Κ.Ο.Δ.Κ.Δ.Λ.), όπως η παράγραφος αυτή ισχύει μετά 
την αντικατάσταση της με την παρ. 7 του άρθρου 52 
του ν. 3659/2008 (Α' 77), «... κάθε δικαστήριο ή ει¬ 
σαγγελία ... καταρτίζουν κανονισμό εσωτερικής υπη¬ 
ρεσίας, ο οποίος συμπληρώνεται, τροποποιείται ή 
αντικαθίσταται, όταν επιβάλλεται από υπηρεσιακές 
ανάγκες», ενώ, σύμφωνα με τη διάταξη παρ. 4 του 
αυτού στοιχείου και άρθρου, όπως η παράγραφος 
αυτή αντικαταστάθηκε με το άρθρο 86 παρ. 1 του 
ν. 4055/2012 (Α' 51) «Ο Υπουργός Δικαιοσύνης, Δια¬ 
φάνειας και Ανθρωπίνων Δικαιωμάτων, ο Εισαγγελέας 
του Αρείου Πάγου, ο Γενικός Επίτροπος της Επικρά¬ 
τειας του Ελεγκτικού Συνεδρίου, ο Γενικός Επίτροπος 
της Επικράτειας των τακτικών διοικητικών δικαστη¬ 
ρίων και ο Πρόεδρος του οικείου Συμβουλίου Επι¬ 
θεώρησης έχουν δικαίωμα να ζητήσουν τη σύνταξη, 
συμπλήρωση, τροποποίηση ή αντικατάσταση κανο¬ 
νισμού του οικείου δικαστηρίου και δικαιοδοτικού 
κλάδου». Τέλος, σύμφωνα με τις διατάξεις της παρ. 
7, όπως αυτές αντικαταστάθηκαν με τις διατάξεις του 
άρθρου 86 του ν. 4055/2012 (Α' 51), «Οι κανονισμοί 
και οι τροποποιήσεις τους υποβάλλονται αμέσως 
στις οικείες ολομέλειες των ανώτατων δικαστηρίων, 
οι οποίες έχουν δικαίωμα συμπλήρωσης, τροποποί¬ 
ησης ή ακύρωσης αυτών, ως προς όλα τα σημεία και 
ειδικότερα ως προς τον αριθμό των δικασίμων και των 
υποθέσεων που προσδιορίζονται σε κάθε δικάσιμο. 


Οι κανονισμοί ισχύουν μόνο μετά την τελική έγκριση 
τους από τις ολομέλειες των ανώτατων δικαστηρίων 
και αφού, διαβιβαστούν στον Υπουργό Δικαιοσύνης, 
Διαφάνειας και Ανθρωπίνων Δικαιωμάτων, δημοσιεύ¬ 
ονται στην Εφημερίδα της Κυβερνήσεως». 

3. Επειδή, κατά την έννοια των ανωτέρω διατάξεων 
του Κώδικα Οργανισμού Δικαστηρίων και Κατάστασης 
Δικαστικών Λειτουργών - όπως συνάγεται και από την 
εισηγητική τους έκθεση, κατά την οποία η έγκριση των 
κανονισμών εσωτερικής υπηρεσίας των δικαστηρίων 
από την ολομέλεια του οικείου ανωτάτου δικαστηρίου 
θεσπίζεται προκειμένου «να μπορεί η ολομέλεια του 
ανώτατου δικαστηρίου να ελέγξει κατά πόσο ο οριζό¬ 
μενος με τον κανονισμό αριθμός δικασίμων και των 
υποθέσεων που προσδιορίζεται σε κάθε δικάσιμο είναι 
αυτός που αρμόζει για το δικαστήριο για το οποίο πρό¬ 
κειται» -, η Ολομέλεια του Συμβουλίου της Επικράτειας 
εν συμβουλίω, όταν ελέγχει υποβληθέντα προς έγκριση 
κανονισμό εσωτερικής υπηρεσίαςτακτικού διοικητικού 
δικαστηρίου, έχει την αρμοδιότητα, χωρίς να υποκαθί¬ 
σταται στην κρίση των δικαστών της ολομέλειας του 
οικείου δικαστηρίου, να ελέγχει κατά πόσο συγκεκρι¬ 
μένες ρυθμίσεις του κανονισμού, και ιδίως αυτές που 
συνάπτονται με το σκοπό της εύρυθμης και αποτελεσμα¬ 
τικής λειτουργίας του δικαστηρίου από πλευράς ταχείας 
διεκπεραιώσεωςτων εισαγομένων σε αυτό υποθέσεων, 
εξυπηρετούν τον σκοπό τούτο (αποφάσεις 10,12/2012, 
5, 6, 8, 21/2013, 2, 3, 6, 15, 16, 16α/2014, 5, 6/2015 της 
Ολομέλειας του Συμβουλίου της Επικράτειας εν συμ¬ 
βουλίω). Η Ολομέλεια του Συμβουλίου της Επικράτειας 
ως ανωτάτου δικαστηρίου της Διοικητικής Δικαιοσύνης 
(άρθρα 87 παρ. 1 και 3, 90 παρ. 1, 91 παρ. 2, 94 παρ. 1 
και 100 παρ. 1 του Συντάγματος) είναι η μόνη αρμόδια, 
λαμβάνοντας υπόψη τις προτάσεις κάθε δικαστηρίου, να 
αποφασίσει τελικά για το περιεχόμενο των κανονισμών 
με κριτήρια την αποτελεσματική παροχή δικαστικής 
προστασίας και τη συνεκτικότητα των ρυθμίσεων των 
κανονισμών των Διοικητικών Δικαστηρίων. Η αρμοδι¬ 
ότητα αυτή δεν είναι απλώς γνωμοδοτική, και τούτο 
διότι, είτε σε σχέση με τις ευθέως υποβαλλόμενες προς 
έγκριση διατάξεις κανονισμού είτε σε σχέση με άλλες 
διατάξεις υφιστάμενων κανονισμών, για τις οποίες ει- 
δικώς κρίνεται ότι, λόγω συνάφειας, το Συμβούλιο της 
Επικράτειας έχει αρμοδιότητα διατυπώσεως παρατη¬ 
ρήσεων, οι διατυπούμενες παρατηρήσεις είναι από τη 
φύση τους δεσμευτικές ως προς την υποδεικνυόμενη 
κατεύθυνση και το προτεινόμενο βασικό περιεχόμενο 
των προς θέσπιση ρυθμίσεων ή τροποποιήσεων (απο¬ 
φάσεις 3, 6,15,16α/2014,5,6/2015 της Ολομέλειας του 
Συμβουλίου της Επικράτειας εν συμβουλίω). Δοθέντος 
δε οι διατυπούμενες παρατηρήσεις είναι δεσμευτικές, 
κατά τα ανωτέρω λεχθέντα, δεν απαιτείται η διατύπωση, 
στο διατακτικό της σχετικής αποφάσεως, ρητής μνείας 
περί αναπομπής του κανονισμού ούτε απαιτείται, κατ’ 
αρχήν, να περιληφθεί στο διατακτικό ρήτρα για την 
τροποποίηση των επισημαινόμενων διατάξεων. Οι εν 

λόγω ρυθμίσεις του Κ.Ο.Δ.Κ.Δ.Λ. θεσπίσθηκαν λόγω του 
οξυμένου προβλήματος στη λειτουργία των Διοικητικών 
Δικαστηρίων και προκειμένου να ισχύουν ενιαία κριτή¬ 
ρια κατά τον καθορισμό, τη χρέωση και την εκδίκαση 
των υποθέσεων ώστε να επιτυγχάνεται η ταχύτερη και 
αποτελεσματικότερη απονομή της διοικητικής δικαιο¬ 
σύνης. Εξ άλλου, κατά την έννοια των αυτών διατάξεων, 
δεν είναι επιτρεπτή η αντικατάσταση ή τροποποίηση 
θεσπισμένων ήδη κανονισμών δικαστηρίων, με την ει¬ 
σαγωγή ρυθμίσεων, που οδηγούν, αμέσως ή εμμέσως, 
σε επιβράδυνση του ρυθμού εκδικάσεως των υποθέσε¬ 
ων (αποφάσεις 10,12/2012, 5, 6, 8, 21/2013, 2, 3, 6, 15, 
16α/2014,5,6/2015 της Ολομέλειας του Συμβουλίου της 
Επικράτειας εν συμβουλίω). Κατ' ακολουθίαν, δεν πρέπει 
να εισάγονται ρυθμίσεις με αντικείμενο την μείωση του 
αριθμού δικασίμων ή του αριθμού των υποθέσεων οι 
οποίες προσδιορίζονται σε κάθε δικάσιμο, καθώς και 
εκείνων, τις οποίες χρεώνεται κάθε δικαστής. Αντιθέτως, 
ενδείκνυται, έστω και προσωρινά, μέχρι τον ουσιώδη 
περιορισμό της εκκρεμότητας κάθε δικαστηρίου, η αύ¬ 
ξηση των ανωτέρω αριθμών (αποφάσεις 10, 12/2012, 
6,21/2013,5/2015 της Ολομέλειαςτου Συμβουλίου της 
Επικράτειας εν συμβουλίω), η δε Ολομέλεια του Συμ¬ 
βουλίου της Επικράτειας έχει την αρμοδιότητα να υπο¬ 
δεικνύει την προσθήκη ρυθμίσεων που εξυπηρετούν 
τον εν λόγω σκοπό (αποφάσεις 5, 8, 21/2013, 3, 6,15,1 
δα/2014, 5/2015 της Ολομέλειας του Συμβουλίου της 
Επικράτειας εν συμβουλίω). 

4. Επειδή, εν προκειμένω, με την 2/29.1.2016 απόφαση 
της Ολομέλειας των Δικαστών του Διοικητικού Πρωτο¬ 
δικείου Λιβαδειάς αποφασίσθηκε, κατά πλειοψηφία, η 
τροποποίηση και συμπλήρωση του Κανονισμού Εσωτε¬ 
ρικής Υπηρεσίας του Δικαστηρίου τούτου. Ειδικότερα, οι 
υποβληθείσες στο Συμβούλιο της Επικράτειας διατάξεις, 
με τις οποίες τροποποιείται ο προμνησθείς Κανονισμός, 
αφορούν α) τη «διάρθρωση του Δικαστηρίου», ήτοι τον 
αριθμό και το βαθμό των δικαστών που υπηρετούν σε 
αυτό, ως και τη λειτουργία του σε έναν σχηματισμό (Τμή¬ 
μα), το οποίο δικάζει σε τριμελή και μονομελή σύνθεση, 
(άρθρο 1), β) τον τόπο, τη συχνότητα και τον χρόνο (ημέ¬ 
ρα και ώρα) των τακτικών συνεδριάσεων του Δικαστη¬ 
ρίου, ως επίσης τον χρόνο εκδικάσεως των αιτήσεων 
αναστολής εκτελέσεως και των υποθέσεων του Κώδικα 
ΕισπράξεωςΔημοσίων Εξόδων (άρθρο 2 παρ. 1 και2)γ) 
τον, κατά κανόνα, μη ορισμό τακτικών συνεδριάσεων του 
Δικαστηρίου από 21 Δεκεμβρίου έως την 7 Ιανουάριου 
εκάστου δικαστικού έτους, ως επίσης κατά τη διάρκεια 
της Μεγάλης Εβδομάδος και την διακαινήσιμο εβδομάδα 
(άρθρο 2 παρ. 3), γ) τη χρέωση των δικαστών (άρθρο 3 
παρ. 1-5), δ) τη διαδικασία συγκλήσεωςτης Ολομέλειας 
του Δικαστηρίου (άρθρο 4 παρ. 1 -8), ε) την κατάρτιση 
των τμημάτων των δικαστικών διακοπών (άρθρο 5 παρ. 
1), τον ορισμό των δικασίμων (άρθρο 5 παρ. 2), τον ελάχι¬ 
στο αριθμό υποθέσεων που έκαστος δικαστής χρεώνεται 
κατά τη διάρκεια των διακοπών αυτών (άρθρο 5 παρ. 
3, εδαφ. α’), ως επίσης την «αδιακρίτως αντικειμένου» 


εκδίκαση των αιτήσεων προσωρινής δικαστικής προ¬ 
στασίας από όλους τους δικαστές που υπηρετούν σε 
έκαστο τμήμα των δικαστικών διακοπών (άρθρο 5 παρ. 
3, εδαφ. β), στ) τη λειτουργία της Γραμματείας (άρθρο 
6), ζ) τη σφραγίδα του Δικαστηρίου (άρθρο 7) και η) τον 
χρόνο ενάρξεωςτης ισχύος του Κανονισμού (άρθρο 8). 

5. Επειδή, ειδικώς σε ό,τι αφορά τη χρέωση των δι¬ 
καστών παρατηρείται ότι με τις διατάξεις του άρθρου 
3 υιοθετήθηκαν, κατά βάση, οι προτάσεις της Γενικής 
Επιτρόπου της Επικράτειας των Τακτικών Διοικητικών 
Δικαστηρίων και, κατά τροποποίηση του ισχύοντος 
Κανονισμού, θεσπίσθηκαν διατάξεις με τις οποίες ορί¬ 
ζεται ότι ο αριθμός των υποθέσεων κάθε δικασίμου 
(μονομελούς και τριμελούς συνθέσεως) ανέρχεται 
σε τουλάχιστον είκοσι (20) ανά δικαστή το μήνα, στις 
οποίες συνυπολογίζονται οι αιτήσεις συμμορφώσεως 
της Διοικήσεως προς τις αποφάσεις των δικαστηρίων 
(ν. 3068/2002), οι αιτήσεις για δίκαιη ικανοποίηση των 
διαδίκων (ν. 4055/2012), καθώς και, κατά το ήμισυ, οι 
υποθέσεις που εξετάζονται κατά τη διαδικασία των 
άρθρων 200 και 126Α του Κ.Δ.Δ. (ν. 2717/1999) καθώς 
και του άρθρου 34Α του π.δ. 18/1989, ενώ δεν συνυ¬ 
πολογίζονται οι αιτήσεις διορθώσεως ή ερμηνείας των 
αποφάσεων. Περαιτέρω, κατ' αποδοχήν των προτάσεων 
της Γενικής Επιτρόπου της Επικράτειας των Τακτικών 
Διοικητικών Δικαστηρίων, θεσπίστηκαν ρυθμίσεις που 
αφορούν τον καθ' υπέρβαση, σε ποσοστό μέχρι 20%, 
προσδιορισμό ομοίων υποθέσεων ή υποθέσεων που 
θέτουν ζήτημα που έχει επιλυθεί αμετακλήτως, τον 
καθ' υπέρβαση, σε ποσοστό μέχρι 20%, προσδιορισμό 
υποθέσεων σε επείγουσες περιπτώσεις, τη χρέωση των 
παρέδρων, την αναβολή υποθέσεων λόγω αποχής δι¬ 
κηγόρων ή απεργίας «παραγόντων της δίκης» και τη 
δυνατότητα ορισμού εμβόλιμων δικασίμων. Οι ρυθμί¬ 
σεις αυτές προκαλούν τις ακόλουθες παρατηρήσεις: 1) 
Επιβάλλεται να συμπληρωθούν με διάταξη, σύμφωνα 
με την οποία, κατά τη διάρκεια των δικαστικών διακο¬ 
πών, έκαστος δικαστής χρεώνεται τουλάχιστον δέκα (10) 
υποθέσεις (βλ. άρθρο 3 του Κ.Ο.Δ.Κ.Δ.Λ. και τα πρακτι¬ 
κά 5, 30/2015, 6/2016 της Ολομέλειας του Συμβουλίου 
της Επικράτειας εν συμβουλίω). 2) Η διάταξη της παρ. 1 
του άρθρου 3, καθ' ο μέρος ορίζει ότι στη μηνιαία χρέ¬ 
ωση των δικαστών συνυπολογίζονται, κατά το ήμισυ, οι 
αιτήσεις προσωρινής δικαστικής προστασίας (άρ. 200 
Κ,Δ.Δικ.) -διάταξη, η οποία έχει τεθεί κατ' απόκλιση της 
προτάσεως της Γενικής Επιτρόπου της Επικράτειας των 
Τακτικών Διοικητικών Δικαστηρίων- δέον να εγκριθεί ως 
έχει γίνει δεκτό και επί ελέγχου ετέρων κανονισμών (βλ. 
πρακτικά 5,28,32,34/2015,5/2016 της Ολομέλειας του 
Συμβουλίου της Επικράτειας εν συμβουλίω). 3) Στην παρ. 
2 του εν λόγω άρθρου, η διάταξη της οποίας αφορά την 
καθ' υπέρβαση χρέωση εκάστου δικαστή κατά μήνα με 
υποθέσεις «που είναι όμοιες ή θέτουν ζήτημα, το οποίο 
έχει επιλυθεί αμετακλήτως», το τεθέν ποσοστό 20% πρέ¬ 
πει να ανέλθει σε 30% (βλ. πρακτικά 14,28/2015 της Ολο- 
μέλειαςτου Συμβουλίου της Επικράτειας εν συμβουλίω). 

4) Η παρ. 5 του αυτού άρθρου πρέπει να αναδιατυπωθεί 
ως εξής: «Σε περίπτωση μη συμμετοχής δικαστού σε 
μία δικάσιμο, για οποιονδήποτε λόγο, ο αριθμός των 
πρωτοείσακτων υποθέσεων που αναλογούν σε αυτόν 
θα προσαυξάνει τη χρέωση του σε επόμενη ή επόμενες 
δικάσιμους. Αντίθετα, σε περίπτωση μακράς αναρρω- 
τικής αδείας, εκτεινομένης πέραν της μιας δικασίμου, 
οι αναλογούσες στον ασθενήσαντα δικαστή πρωτοεί- 
σακτες υποθέσεις θα αφαιρούνται από επιγενόμενη 
χρέωση του Τμήματος, εφόσον ο ασθενήσας δικαστής 
εξακολουθεί να είναι ενταγμένος στη δύναμη του Δι¬ 
καστηρίου ή, σε περίπτωση μετακίνησης του, εφόσον 
δεν συμπληρώθηκε η δύναμη τουΤμήματος από άλλο 
δικαστή» (βλ. ενδεικτικώς τα 6/2014 και 33/2015 της 
Ολομέλειας του Συμβουλίου της Επικράτειας εν συμ- 
βουλίω). Επίσης, και η διάταξη της παρ. 1 του άρθρου 
3 που ορίζει ότι στη μηνιαία χρέωση των δικαστών συ¬ 
νυπολογίζονται οι υποθέσεις που εισάγονται έπειτα από 
προδικαστική απόφαση, δέον να εγκριθεί, ως έχει γίνει 
δεκτό και επί ελέγχου άλλων κανονισμών, καίτοι δεν πε¬ 
ριλαμβάνεται στις προτάσεις της Γενικής Επιτρόπου της 
Επικράτειας των Τακτικών Διοικητικών Δικαστηρίων. 
Στη διάταξη αυτή, όμως, η οποία ενδείκνυται να αποτε- 
λέσει διακεκριμένο εδάφιο της παραγράφου, πρέπει να 
συμπληρωθεί ως εξής:«[... σε έτερο εισηγητή], εφόσον 
ο αρχικός εισηγητής της υπόθεσης δεν υπηρετεί πλέον 
στο Δικαστήριο» (βλ. τα πρακτικά 26, 30, 32/2015 της 
Ολομέλειας του Συμβουλίου της Επικράτειας εν συμ- 
βουλίω). Τέλος, δέον να παρατηρηθεί ότι το άρθρο 4, 
εν όψει του περιεχομένου των διατάξεων του, πρέπει 
να επιγράφει «Σύγκληση και διεξαγωγή των εργασιών 
της Ολομέλειας». 

6. Επειδή, το υποβληθέν προς έγκριση σχέδιο φέρει 
τον τίτλο «Συμπλήρωση/κωδικοποίηση σε ενιαίο κείμενο 
των διατάξεων του Κανονισμού...», κάτωθι δε του τίτλου 
αυτού αναγράφεται: «Στην παρούσα κωδικοποίηση πε¬ 
ριλαμβάνεται η 2/1996 απόφαση της Ολομέλειας των 
Δικαστών του Δικαστηρίου». Εν όψει τούτων, δέον οι 
υπό έγκριση διατάξεις να κωδικοποιηθούν από κοινού 
με εκείνες από τις διατάξεις του ισχύοντος (2/1996) Κα¬ 
νονισμού, οι οποίες διατηρούνται σε ισχύ. 

Διά ταύτα 

Εγκρίνει εν μέρει την επιχειρούμενη με την 2/2016 
απόφαση της Ολομέλειας των Δικαστών του Διοικητικού 
Πρωτοδικείου Λιβαδειάς τροποποίηση του Κανονισμού 
Εσωτερικής Υπηρεσίας του Δικαστηρίου αυτού. 

Αναπέμπει, κατά τα λοιπά, την αυτή απόφαση στο ίδιο 
όργανο, προκειμένου να προβεί στις αναγκαίες, κατά 
το ανωτέρω σκεπτικό, τροποποιήσεις του Κανονισμού 
Εσωτερικής Υπηρεσίας του Δικαστηρίου. 

Για την πιστοποίηση των ανωτέρω συντάσσεται το 
παρόν πρακτικό. 

Ο Προεδρεύων Αντιπρόεδρος 

ΑΘ. ΡΑΝΤΟΣ 


Αριθμ. 39/2016 (4) 

Εν μέρει έγκριση της τροποποίησης του Κανο¬ 
νισμού Εσωτερικής Υπηρεσίας του Διοικητικού 
Πρωτοδικείου Βόλου, που επήλθε με την υπ' 
αριθμ. 2/2016 απόφαση της Ολομέλειας αυτού. 

ΤΟ ΣΥΜΒΟΥΛΙΟ ΤΗΣ ΕΠΙΚΡΑΤΕΙΑΣ 
ΣΕ ΟΛΟΜΕΛΕΙΑ ΚΑΙ ΣΥΜΒΟΥΛΙΟ 

Σήμερα, στις4 Οκτωβρίου 2016, ημέραΤρίτη και ώρα 
17.00 συνήλθε στο κατάστημα του Συμβουλίου της Επι¬ 
κράτειας και στην αίθουσα συνεδριάσεων της Ολομέλει¬ 
ας αποτελούμενο από τα μέλη του: ΑΘ. Ρόντο, Αντιπρόε¬ 
δρο, Προεδρεύοντα, σε αναπλήρωση του Προέδρου του 
Συμβουλίου της Επικράτειας και του αρχαιοτέρου του 
Αντιπροέδρου, που είχαν κώλυμα, Ε. Σαρπ, Μ. Καραμα- 
νώφ, Αικ. Σακελλαροπούλου, I. Γράβαρη, Αντιπροέδρους 
του Συμβουλίου της Επικράτειας και τους Συμβούλους 
I. Μαντζουράνη, Αικ. Χριστοφορίδου, Δ. Σκαλτσούνη, 
Μ. - Ε. Κωνσταντινίδου, Γ. Ποταμιά, Μ. Γκορτζολίδου, Ε. 
Νίκα, Ε. Αντωνόπουλο, Γ.Τσιμέκα, Σ. Μαρκάτη, Π. Καρλή, 
Σπ. Χρυσικοπούλου, Μ. Παπαδοπούλου, Β. Αραβαντινό, 
Δ. Κυριλλόπουλο, Α. Καλογεροπούλου, Ε. Κουσιουρή, Ο. 
Ζύγουρα, Β. Ραφτοπούλου, Κ. Κουσούλη, Κ. Φιλοπούλου, 
Θ. Αραβάνη, Κ. Πισπιρίγκο, Α. Χλαμπέα, Δ. Μακρή, Μ. 
Πικραμένο, Τ. Κόμβου, Β. Αναγνωστοπούλου - Σαρρή, 
Π. Μπράί'μη, Π. Χαμάκο, Σ. Βιτάλη, Ηλ. Μάζο, Α. - Μ. Πα- 
παδημητρίου, Χρ. Ντουχάνη, Β. Κίντζιου, Θ.Τζοβαρίδου, 
Ελ. Παπαδημητρίου, Κ. Νικολάου, Β. Πλαπούτα, Ο. Πα¬ 
παδοπούλου, Μ. Σωτηροπούλου, I. Σύμπλη, Π. Τσούκα 
και Κ. Κονιδιτσιώτου.Τα λοιπά μέλη, αν και προσκλήθη¬ 
καν, δεν εμφανίσθηκαν, γιατί είχαν κώλυμα. Παρέστη 
επίσης η Γραμματέας Μ. Παπασαράντη, Προϊσταμένη 
της Διεύθυνσης της Γραμματείας του Συμβουλίου της 
Επικράτειας. Θέμα της συζητήσεως, ήταν η έγκριση της 
2/2016 αποφάσεως της Ολομέλειας του Διοικητικού 
Πρωτοδικείου Βόλου. 

Το Συμβούλιο άκουσε τον εισηγητή της υποθέσεως, 
Σύμβουλο Επικράτειας, Π.Τσούκα. 

Σκέφθηκε κατά τον Νόμο 

1. Επειδή, με το ΓΠ2503/7.09.2016 έγγραφο του Δι- 
ευθύνοντος το Διοικητικό Πρωτοδικείο Βόλου, υπο¬ 
βλήθηκε στο Συμβούλιο της Επικράτειας η 2/5.09.2016 
απόφαση της Ολομέλειας των Δικαστών του Διοικητι¬ 
κού Πρωτοδικείου Βόλου, η οποία ελήφθη κατόπιν του 
3576/22.10.2014 εγγράφου της Γενικής Επιτρόπου της 
ΕπικρατείαςτωνΤακτικών Διοικητικών Δικαστηρίων. Με 
το έγγραφο αυτό είχε ζητηθεί, σύμφωνα με τις διατάξεις 
των άρθρων 14 παρ. 2 περ. β' και 17 παρ. 4 του Κώδικα 
Οργανισμού Δικαστηρίων και Κατάστασης Δικαστικών 
Λειτουργών (Κ.Ο.Δ.Κ.Δ.Λ.), ο οποίος κυρώθηκε με το 
άρθρο πρώτο του ν. 1756/1988 (Α' 35), η σύγκληση της 
Ολομέλειας των Δικαστών του προμνησθέντος Δικαστη¬ 
ρίου για την αντικατάσταση, τροποποίηση και συμπλή¬ 
ρωση των διατάξεων του ισχύοντος Κανονισμού Εσωτε¬ 
ρικής Υπηρεσίας του Δικαστηρίου, ώστε να περιληφθούν 
σε αυτόν οι διαλαμβανόμενες στο προμνησθέν έγγραφο 
της Γενικής Επιτρόπου διατάξεις. Περαιτέρω, κατά την 

προαναφερομένη συνέλευση αποφασίστηκε και η με¬ 
τεγκατάσταση του καταστήματος των υπηρεσιών του 
Διοικητικού Πρωτοδικείου Βόλου στους 1° και 2° ορό¬ 
φους μισθωμένου ακινήτου, σύμφωνα με την υπ' αριθμ. 
52429/29.07.2016 (Β' 2771) απόφαση του Υπουργού Δι¬ 
καιοσύνης, Διαφάνειας και Ανθρωπίνων Δικαιωμάτων. 

2. Επειδή, σύμφωνα με τη διάταξη υπό το στοιχ. Α' παρ. 
1 του άρθρου 17 του Κώδικα Οργανισμού Δικαστηρίων 
και Κατάστασης Δικαστικών Λειτουργών (Κ.Ο.Δ.Κ.Δ.Λ.), 
όπως η παράγραφος αυτή ισχύει μετά την αντικατάστα¬ 
ση της με την παρ. 7 του άρθρου 52 του ν. 3659/2008 
(Α' 77)«... κάθε δικαστήριο ή εισαγγελία... καταρτίζουν 
κανονισμό εσωτερικής υπηρεσίας, ο οποίος συμπληρώ¬ 
νεται, τροποποιείται ή αντικαθίσταται, όταν επιβάλλεται 
από υπηρεσιακές ανάγκες», ενώ, σύμφωνα μετη διάταξη 
παρ. 4 του αυτού στοιχείου και άρθρου, όπως η παρά¬ 
γραφος αυτή αντικαταστάθηκε με το άρθρο 86 παρ. 1 
του ν. 4055/2012 (Α' 51), «Ο Υπουργός Δικαιοσύνης, Δι¬ 
αφάνειας και Ανθρωπίνων Δικαιωμάτων, ο Εισαγγελέας 
του Αρείου Πάγου, ο Γενικός Επίτροπος της Επικράτειας 
του Ελεγκτικού Συνεδρίου, ο Γενικός Επίτροπος της Επι¬ 
κράτειας των τακτικών διοικητικών δικαστηρίων και ο 
Πρόεδρος του οικείου Συμβουλίου Επιθεώρησης έχουν 
δικαίωμα να ζητήσουν τη σύνταξη, συμπλήρωση, τροπο¬ 
ποίηση ή αντικατάσταση κανονισμού του οικείου δικα¬ 
στηρίου και δικαιοδοτικού κλάδου».Τέλος, σύμφωνα με 
τις διατάξεις της παρ. 7, όπως αυτές αντικαταστάθηκαν 
με τις διατάξεις του άρθρου 86 του ν. 4055/2012 (Α' 51), 
«Οι κανονισμοί και οι τροποποιήσεις τους υποβάλλονται 
αμέσως στις οικείες ολομέλειες των ανώτατων δικαστη¬ 
ρίων, οι οποίες έχουν δικαίωμα συμπλήρωσης, τροπο¬ 
ποίησης ή ακύρωσης αυτών, ως προς άλατα σημεία και 
ειδικότερα ως προς τον αριθμό των δικασίμων και των 
υποθέσεων που προσδιορίζονται σε κάθε δικάσιμο. Οι 
κανονισμοί ισχύουν μόνο μετά την τελική έγκριση τους 
από τις ολομέλειες των ανώτατων δικαστηρίων και αφού, 
διαβιβαστούν στον Υπουργό Δικαιοσύνης, Διαφάνειας 
και Ανθρωπίνων Δικαιωμάτων, δημοσιεύονται στην Εφη¬ 
μερίδα της Κυβερνήσεως». 

3. Επειδή, κατά την έννοια των ανωτέρω διατάξεων 
του Κώδικα Οργανισμού Δικαστηρίων και Κατάστασης 
Δικαστικών Λειτουργών - όπως συνάγεται και από την 
εισηγητική τους έκθεση, κατά την οποία η έγκριση των 
κανονισμών εσωτερικής υπηρεσίας των δικαστηρίων 
από την ολομέλεια του οικείου ανωτάτου δικαστηρίου 
θεσπίζεται προκειμένου «να μπορεί η ολομέλεια του 
ανώτατου δικαστηρίου να ελέγξει κατά πόσο ο οριζό¬ 
μενος με τον κανονισμό αριθμός δικασίμων και των 
υποθέσεων που προσδιορίζεται σε κάθε δικάσιμο είναι 
αυτός που αρμόζει για το δικαστήριο για το οποίο πρό¬ 
κειται» -, η Ολομέλεια του Συμβουλίου της Επικράτειας 
εν συμβουλίω, όταν ελέγχει υποβληθέντα προς έγκριση 
κανονισμό εσωτερικής υπηρεσίας τακτικού διοικητικού 
δικαστηρίου, έχει την αρμοδιότητα, χωρίς να υποκαθί¬ 
σταται στην κρίση των δικαστών της ολομέλειας του 
οικείου δικαστηρίου, να ελέγχει κατά πόσο συγκεκρι¬ 
μένες ρυθμίσεις του κανονισμού, και ιδίως αυτές που 


συνάπτονται με το σκοπό της εύρυθμης και αποτελεσμα¬ 
τικής λειτουργίας του δικαστηρίου από πλευράς ταχείας 
διεκπεραιώσεωςτων εισαγομένων σε αυτό υποθέσεων, 
εξυπηρετούν τον σκοπό τούτο (αποφάσεις 10,12/2012, 
5, 6, 8, 21/2013, 2, 3, 6, 15, 16, 16α/2014, 5, 6/2015 της 
Ολομέλειας του Συμβουλίου της Επικράτειας εν συμ¬ 
βουλίω). Η Ολομέλεια του Συμβουλίου της Επικράτειας 
ως ανωτάτου δικαστηρίου της Διοικητικής Δικαιοσύνης 
(άρθρα 87 παρ. 1 και 3, 90 παρ. 1, 91 παρ. 2, 94 παρ. 1 
και 100 παρ. 1 του Συντάγματος) είναι η μόνη αρμόδια, 
λαμβάνοντας υπόψη τις προτάσεις κάθε δικαστηρίου, να 
αποφασίσει τελικά για το περιεχόμενο των κανονισμών 
με κριτήρια την αποτελεσματική παροχή δικαστικής 
προστασίας και τη συνεκτικότητα των ρυθμίσεων των 
κανονισμών των Διοικητικών Δικαστηρίων. Η αρμοδι¬ 
ότητα αυτή δεν είναι απλώς γνωμοδοτική, και τούτο 
διότι, είτε σε σχέση με τις ευθέως υποβαλλόμενες προς 
έγκριση διατάξεις κανονισμού είτε σε σχέση με άλλες 
διατάξεις υφιστάμενων κανονισμών, για τις οποίες ει- 
δικώς κρίνεται ότι, λόγω συνάφειας, το Συμβούλιο της 
Επικράτειας έχει αρμοδιότητα διατυπώσεως παρατη¬ 
ρήσεων, οι διατυπούμενες παρατηρήσεις είναι από τη 
φύση τους δεσμευτικές ως προς την υποδεικνυόμενη 
κατεύθυνση και το προτεινόμενο βασικό περιεχόμενο 
των προς θέσπιση ρυθμίσεων ή τροποποιήσεων (απο¬ 
φάσεις 3,6,15,16α/2014,5,6/2015 της Ολομέλειας του 
Συμβουλίου της Επικράτειας εν συμβουλίω). Δοθέντος 
δε οι διατυπούμενες παρατηρήσεις είναι δεσμευτικές, 
κατά τα ανωτέρω λεχθέντα, δεν απαιτείται η διατύπωση, 
στο διατακτικό της σχετικής αποφάσεως, ρητής μνείας 
περί αναπομπής του κανονισμού ούτε απαιτείται, κατ' 
αρχήν, να περιληφθεί στο διατακτικό ρήτρα για την 
τροποποίηση των επισημαινόμενων διατάξεων. Οι εν 
λόγω ρυθμίσεις του Κ.Ο.Δ.Κ.Δ.Λ. θεσπίσθηκαν λόγω του 
οξυμένου προβλήματος στη λειτουργία των Διοικητικών 
Δικαστηρίων και προκειμένου να ισχύουν ενιαία κριτή¬ 
ρια κατά τον καθορισμό, τη χρέωση και την εκδίκαση 
των υποθέσεων ώστε να επιτυγγάνεται η ταχύτερη και 
αποτελεσματικότερη απονομή της διοικητικής δικαιο¬ 
σύνης. Εξ άλλου, κατά την έννοια των αυτών διατάξεων, 
δεν είναι επιτρεπτή η αντικατάσταση ή τροποποίηση 
θεσπισμένων ήδη κανονισμών δικαστηρίων, με την ει¬ 
σαγωγή ρυθμίσεων, που οδηγούν, αμέσως ή εμμέσως, 
σε επιβράδυνση του ρυθμού εκδικάσεωςτων υποθέσε¬ 
ων (αποφάσεις 10,12/2012, 5, 6, 8, 21/2013, 2, 3, 6, 15, 
16α/2014,5,6/2015 της Ολομέλειας του Συμβουλίου της 
Επικράτειας εν συμβουλίω). Κατ' ακολουθίαν, δεν πρέπει 
να εισάγονται ρυθμίσεις με αντικείμενο την μείωση του 
αριθμού δικασίμων ή του αριθμού των υποθέσεων οι 
οποίες προσδιορίζονται σε κάθε δικάσιμο, καθώς και 
εκείνων, τις οποίες χρεώνεται κάθε δικαστής. Αντιθέτως, 
ενδείκνυται, έστω και προσωρινά, μέχρι τον ουσιώδη 
περιορισμό της εκκρεμότητας κάθε δικαστηρίου, η αύ¬ 
ξηση των ανωτέρω αριθμών (αποφάσεις 10, 12/2012, 
6,21/2013,5/2015 της Ολομέλειαςτου Συμβουλίου της 
Επικράτειας εν συμβουλίω), η δε Ολομέλεια του Συμ¬ 
βουλίου της Επικράτειας έχει την αρμοδιότητα να υπο- 

δεικνύει την προσθήκη ρυθμίσεων που εξυπηρετούν 
τον εν λόγω σκοπό (αποφάσεις 5, 8, 21/2013, 3, 6,15,1 
δα/2014, 5/2015 της Ολομέλειας του Συμβουλίου της 
Επικράτειας εν συμβουλίω). 

4. Επειδή, εν προκειμένω, με την 2/5.9.2016 απόφαση 
της Ολομέλειας των Δικαστών του Διοικητικού Πρωτο¬ 
δικείου Βόλου αποφασίσθηκε η τροποποίηση, αντικατά¬ 
σταση και συμπλήρωση διατάξεων του Κανονισμού Εσω¬ 
τερικής Υπηρεσίας του Δικαστηρίου τούτου. Ειδικότερα, 
οι υποβληθείσες στο Συμβούλιο της Επικράτειας προς 
έγκριση διατάξεις αφορούν α) την οργάνωση του Δικα¬ 
στηρίου σε δύο τμήματα, ως επίσης τη στελέχωση και τη 
γραμματειακή οργάνωση και την καθ’ ύλην αρμοδιότητα 
αυτών (άρθρο 1), β) τη χρέωση των δικαστών (άρθρο 2 
παρ. 2-7), γ) τον αριθμό των τακτικών συνεδριάσεων (άρ¬ 
θρο 1 παρ. 1) καθώς και την ημέρα, την ώρα, το δικαστικό 
κατάστημα και την αίθουσα πραγματοποιήσεως αυτών 
(άρθρο 4 παρ. 1,2), δ) τον απώτερο χρόνο (15 Ιουνίου) 
του δικαστικού έτους, μέχρι του οποίου θα δύναται να 
προσδιορίζονται οι δικάσιμοι της περιόδου των δικα¬ 
στικών διακοπών, καθώς και τον, μόνον κατ’ εξαίρεση 
για κατεπείγουσες υποθέσεις, προσδιορισμό δικασίμων 
κατά τα χρονικά διαστήματα από 20 Δεκεμβρίου εκά- 
στου έτους έως και την 6η Ιανουάριου του επομένου, 
και κατά τη διάρκεια της Μεγάλης Εβδομάδας και της 
εβδομάδας της Διακαινησίμου (άρθρο 5 παρ. 1,2), ε) τη 
διάρθρωση και τις αρμοδιότητες της Γραμματείας του 
Δικαστηρίου (άρθρο 6) και στ) τη γνωμοδοτική αρμοδιό¬ 
τητα, τη διαδικασία συγκλήσεως της Ολομέλειας του Δι¬ 
καστηρίου, ως επίσης την παράσταση γραμματέως κατά 
τη διάρκεια των συνεδριάσεων αυτής και την υπογραφή 
των αποφάσεων και των πρακτικών της (άρθρα 7-10). 
Ειδικώς σε ότι αφορά τη χρέωση των Δικαστών παρατη- 
ρείται ότι με τις διατάξεις του άρθρου 2 υιοθετήθηκαν, 
κατά βάση, οι προτάσεις της Γενικής Επιτρόπου Επικρά¬ 
τειας των Τακτικών Διοικητικών Δικαστηρίων και, κατά 
τροποποίηση του υφισταμένου Κανονισμού, θεσπίσθη¬ 
καν διατάξεις με τις οποίες ορίζεται ότι ο αριθμός των 
υποθέσεων κάθε δικασίμου (μονομελούς και τριμελούς 
συνθέσεως) ανέρχεται σε τουλάχιστον είκοσι (20) ανά 
δικαστή το μήνα, στις οποίες συνυπολογίζονται οι αιτή¬ 
σεις συμμορφώσεως της Διοικήσεως προς τις αποφάσεις 
των δικαστηρίων (ν. 3018/2002), οι αιτήσεις για δίκαιη 
ικανοποίηση των διαδίκων (ν. 4055/2012), καθώς και οι 
υποθέσεις που εξετάζονται κατά τη διαδικασία των άρ¬ 
θρων 126Ατου Κ.Δ.Δ. (ν. 2717/1999) και 34Α του π.δ. 18/ 
1989, ενώ δεν συνυπολογίζονται οι αιτήσεις διορθώσεως 
ή ερμηνείας των αποφάσεων. Περαιτέρω, κατ’ αποδοχήν 
των προτάσεων της Γενικής Επιτρόπου της Επικράτειας 
των Τακτικών Διοικητικών Δικαστηρίων, θεσπίστηκαν 
ρυθμίσεις που αφορούν τον καθ' υπέρβαση, σε ποσοστό 
μέχρι 30%, προσδιορισμό ομοίων υποθέσεων ή υποθέ¬ 
σεων που θέτουν ζήτημα που έχει επιλυθεί αμετακλήτως, 
τον καθ' υπέρβαση, σε ποσοστό μέχρι 20%, προσδιορι¬ 
σμό υποθέσεων σε επείγουσες περιπτώσεις, τη χρέωση 
των παρέδρων, την αναβολή υποθέσεων λόγω αποχής 
δικηγόρων ή απεργίας «παραγόντων της δίκης» και τη 


δυνατότητα ορισμού εμβόλιμων δικασίμων. Οι ρυθμίσεις 
αυτές δεν προκαλούν παρατηρήσεις και πρέπει να εγκρι- 
θούν ως έχουν. Εξ άλλου, πρέπει να εγκριθεί και η, κατά 
μερική αποδοχή της προτάσεωςτης Γενικής Επιτρόπου, 
τεθείσα διάταξη της παρ. 2 του άρθρου 2 ως προς τον 
κατά το ήμισυ συνυπολογισμό των αιτήσεων προσωρι¬ 
νής δικαστικής προστασίας, δοθέντος ότι όμοια διάτα¬ 
ξη έχει γίνει δεκτή επί ελέγχου και ετέρων κανονισμών 
(βλ. πρακτικά 34/2015,21/2013,5/2015 της Ολομέλει¬ 
ας του Συμβουλίου της Επικράτειας εν συμβουλίω). 
Επίσης, ορθώς ορίζεται (άρθρο 2 παρ. 2) ότι δεν θα 
υπολογίζονται στον αριθμό των αιτήσεων προσωρινής 
δικαστικής προστασίας οι αποφάσεις επί των αιτήσε¬ 
ων αντιρρήσεων των υπηκόων τρίτης χώρας κατά των 
αποφάσεων κρατήσεως ή παρατάσεωςτης κρατήσεως 
(άρθρο 30 παρ. 2 και 3 του ν. 3907/2011), παρά μόνον 
εφόσον οι αποφάσεις αυτές υπερβαίνουν ανά έτος τον 
αριθμό 100, οπότε θα συνυπολογίζονται σε ποσοστό 
5%. Οι ανωτέρω διατάξεις, λοιπόν, του άρθρου 2 δεν 
προκαλούν παρατηρήσεις και πρέπει να εγκριθούν, θα 
πρέπει, όμως, να συμπληρωθούν με διάταξη που θα 
ορίζει ότι κατά τη διάρκεια των τμημάτων διακοπών 
έκαστος δικαστής χρεώνεται τουλάχιστον δέκα (10) 
υποθέσεις (βλ. άρθρο 32 του Κ.Ο.Δ.Κ.Δ.Λ. και τα πρα¬ 
κτικά 5,30/2015 6/2016 της Ολομέλειας του Συμβου¬ 
λίου της Επικράτειας εν συμβουλίω), καθώς επίσης με 
διάταξη που θα ορίζει τις προϋποθέσεις, υπό τις οποίες 
οι κατόπιν προδικαστικών αποφάσεων εκδικαζόμενες 
υποθέσεις συνυπολογίζονται στον προμνησθέντα αριθ¬ 
μό χρεώσεως ανά δικαστή, ήτοι να ορίζεται ότι στον 
αριθμό υποθέσεων που ανατίθενται κατά μήνα σε κάθε 
δικαστή περιλαμβάνονται και οι εκδικαζόμενες έπειτα 
από προδικαστική απόφαση προς συμπλήρωση των 
αποδείξεων, υπό την προϋπόθεση όμως ότι η υπόθεση 
περί της οποίας εκάστοτε πρόκειται, χρεώνεται, μετά 
την έκδοση της προδικαστικής αποφάσεως σε έτερο 
εισηγητή, εφόσον ο αρχικός εισηγητής της υποθέσε- 
ως δεν υπηρετεί πλέον στο Δικαστήριο ή στο αρμόδιο 
Τμήμα (βλ. 26, 30, 32/2015 πρακτικά της Ολομέλειας 
του Συμβουλίου της Επικράτειας εν συμβουλίω). Πε¬ 
ραιτέρω, η παρ. 7 του άρθρου 2 του κανονισμού δέον 
να αντικατασταθεί ως εξής: «Σε περίπτωση μη συμμε¬ 
τοχής δικαστού σε μία δικάσιμο του τμήματος του, για 
οποιονδήποτε λόγο, ο αριθμός των πρωτοεισακτων 
υποθέσεων που αναλογούν σ'αυτόν δεν θα αφαιρείται 
από επιγενόμενη χρέωση του τμήματος αυτού, αλλά 
αντίστοιχος αριθμός υποθέσεων θα προσαυξάνει τη 
χρέωση του δικαστή που απούσιασε σε επόμενη ή 
επόμενες δικάσιμους. Αντίθετα, σε περίπτωση μακράς 
αναρρωτικής αδείας, εκτεινομένης πέραν της μιας δι¬ 
κασίμου, οι αναλογούσες στον ασθενήσαντα δικαστή 
πρωτοείσακτες υποθέσεις θα αφαιρούνται από επιγε- 
νόμενη χρέωση του τμήματος, εφόσον ο ασθενήσας 
δικαστής εξακολουθεί να είναι ενταγμένος στη δύναμη 
του ή, σε περίπτωση μετακίνησης αυτού, εφόσον δεν 
συμπληρώθηκε η δύναμη του τμήματος από άλλο δικα¬ 
στή» (βλ. ενδεικτικώςτα 6/2014 και 33/2015 πρακτικά 




16056 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 699/16.05.2017 


της Ολομέλειας του Συμβουλίου της Επικράτειας εν 
συμβουλίω).Τέλος, οι διατάξεις των λοιπών άρθρων που 
αναφέρθηκαν ανωτέρω, δεν προκαλούν παρατηρήσεις 
και δέον να εγκριθούν. 

Διά ταύτα 

Εγκρίνει εν μέρει την εισαγόμενη με την 2/2016 από¬ 
φαση της Ολομέλειας των Δικαστών του Διοικητικού 
Πρωτοδικείου Βόλου τροποποίηση του Κανονισμού 
Εσωτερικής Υπηρεσίας του Δικαστηρίου αυτού. 


Αναπέμπει, κατά τα λοιπά, την αυτή απόφαση στο ίδιο 
όργανο, προκειμένου να προβεί στις αναγκαίες, κατά 
το ανωτέρω σκεπτικό, τροποποιήσεις του Κανονισμού 
Εσωτερικής Υπηρεσίας του Δικαστηρίου. 

Για την πιστοποίηση των ανωτέρω συντάσσεται το 
παρόν πρακτικό. 

Ο Προεδρεύων Αντιπρόεδρος 
ΑΘ. ΡΑΝΤΟΣ 

ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) \Λ/θΐ3(Τΐ35ΐθΐ'.θΙ@θ1.9 | · 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ.9 ι ' 
























